C 245/37

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 245/21)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Etyek-Buda/Etyek-Budai”

PDO-HU-A1350-AM03

Paziņojuma datums: 2021. gada 1. aprīlī.

APSTIPRINĀTĀ GROZĪJUMA APRAKSTS UN PAMATOJUMS

1. Noteiktā apgabala paplašināšana — Biatorbágy

a) Produkta specifikācijas punkti, uz kuriem attiecas grozījums: — IV. Noteiktais apgabals — VIII. Papildu nosacījumi

b) Vienotā dokumenta punkti, uz kuriem attiecas grozījums: — Noteiktais ģeogrāfiskais apgabals — Papildu nosacījumi

c) Pamatojums

Grozījums attiecībā uz noteikto apgabalu neietekmē saikni starp ražošanas apgabalu un produktu, jo vīndārzu kadastrā iekļauto apgabalu īpašības atbilst ACVN “Etyek-Buda” noteiktā apgabala īpašībām. Vīnkopības reģiona klasifikācija un iespēja ražot ar ACVN “Etyek-Buda” apzīmētus produktus ļauj Biatorbágy šos vīnus pārdot augstākā kvalitātes kategorijā, kas var būt stimuls tirgū ienākt lielākam skaitam ražotāju un ražot augstākas kvalitātes vīnu, un palīdzēt attīstīt vietējo tūrisma un viesmīlības nozari.

2. Noteiktā apgabala paplašināšana — Budapeštas XII rajons, kadastra Nr. 9597/1

a) Produkta specifikācijas punkts, uz kuru attiecas grozījums: — IV. Noteiktais apgabals

b) Vienotā dokumenta punkts, uz kuru attiecas grozījums: — Noteiktais ģeogrāfiskais apgabals

c) Pamatojums

Grozījums attiecībā uz noteikto apgabalu neietekmē saikni starp ražošanas apgabalu un produktu, jo vīndārzu kadastrā iekļautā apgabala īpašības atbilst ACVN “Etyek-Buda” noteiktā apgabala īpašībām.

3. Noteiktā apgabala paplašināšana — Aba, Seregélyes

a) Produkta specifikācijas punkti, uz kuriem attiecas grozījums: — IV. Noteiktais apgabals — VIII. Papildu nosacījumi

b) Vienotā dokumenta punkti, uz kuriem attiecas grozījums: — Noteiktais ģeogrāfiskais apgabals — Papildu nosacījumi

c) Pamatojums

Abas minētās pašvaldību teritorijas atrodas Velence ezera dienvidu pusē, un tajās ir tādi paši dabas un klimatiskie apstākļi un augsnes struktūra kā blakus esošo pašvaldību teritorijās, kas jau ir iekļautas ar ACVN “Etyek-Buda” apzīmētā produkta specifikācijā. Grozījums attiecībā uz noteikto apgabalu neietekmē saikni starp ražošanas apgabalu un produktu, jo vīndārzu kadastrā iekļautā apgabala īpašības atbilst ACVN “Etyek-Buda” noteiktā apgabala īpašībām.

4. Noteiktā apgabala paplašināšana — Tabajd

a) Produkta specifikācijas punkti, uz kuriem attiecas grozījums: — IV. Noteiktais apgabals — VIII. Papildu nosacījumi

b) Vienotā dokumenta punkti, uz kuriem attiecas grozījums: — Noteiktais ģeogrāfiskais apgabals — Papildu nosacījumi

c) Pamatojums

Tabajd ciemats un tā administratīvā teritorija atrodas Fejēras (Fejér) apgabala ziemeļu daļā. Pašvaldības teritorijas nomalē viļņveidīgi pakalni mijas ar līdzenumiem. Te ir teicami apstākļi vieglu un harmonisku šķirnes “Muscat” un citu baltogu šķirņu vīnu un dzirkstošo vīnu ražošanai. Grozījums attiecībā uz noteikto apgabalu neietekmē saikni starp ražošanas apgabalu un produktu, jo vīndārzu kadastrā iekļautā apgabala īpašības atbilst ACVN “Etyek-Buda” noteiktā apgabala īpašībām.

5. Noteiktā apgabala paplašināšana — Perbál

a) Produkta specifikācijas punkti, uz kuriem attiecas grozījums: — IV. Noteiktais apgabals — VIII. Papildu nosacījumi

b) Vienotā dokumenta punkti, uz kuriem attiecas grozījums: — Noteiktais ģeogrāfiskais apgabals — Papildu nosacījumi

c) Pamatojums

Perbál atrodas Buda un Nyakas pakalnu nogāzēs Zsámbék baseinā. Vīnogas kvalitatīvu vīnu ražošanai šajā pašvaldības teritorijā ir audzētas jau gadsimtiem ilgi.

Grozījums attiecībā uz noteikto apgabalu neietekmē saikni starp ražošanas apgabalu un produktu, jo vīndārzu kadastrā iekļautā apgabala īpašības atbilst ACVN “Etyek-Buda” noteiktā apgabala īpašībām.

6. Jaunu nogāžu pievienošana (Páty)

a) Produkta specifikācijas punkts, uz kuru attiecas grozījums: — IV. Noteiktais apgabals

b) Vienotā dokumenta punkts, uz kuru attiecas grozījums: — Noteiktais ģeogrāfiskais apgabals

c) Pamatojums

Pēc Páty pašvaldības pieprasījuma produkta specifikācijai ir pievienotas piecas nogāzes (Hegyi-dűlő, Lövöldöző-hegy, Mézes-hegy, Nagy-hegy, Zsámbéki úti dűlő). Mézes-hegy un Nagy-hegy nogāzēs, kas veido lielāko daļu Páty vīndārzu apgabala, pastāv senas vīndarības tradīcijas. Hegyi-dűlő un Lövöldöző-hegy atrodas starp Páty un Mézes-hegy krāšņo pagrabu rindām uz lēzenas dienvidrietumu nogāzes, un tām ir lielisks izkārtojums. Zsámbéki úti dűlő ir lēzena rietumu/dienvidrietumu nogāze. Iekļaujot to nogāžu nosaukumus, kurās tiek ražoti šie izmeklētie vīni, tirgū var piedāvāt kvalitatīvus vīnus no šaurāk definēta apgabala.

7. Jaunas nogāzes pievienošana (Tök)

a) Produkta specifikācijas punkts, uz kuru attiecas grozījums: — IV. Noteiktais apgabals

b) Vienotā dokumenta punkts, uz kuru attiecas grozījums: — Noteiktais ģeogrāfiskais apgabals

c) Pamatojums

Pēc Nyakas Vīndaru kopienas pieprasījuma produkta specifikācijai ir pievienots jauns nogāzes nosaukums (Felső-somos). Pirms plašas izmantošanas Somos / Felső-somosa nogāze tika sadalīta mazos, privātos vīndārzos. Šī nogāze vīndārzu kadastrā ir klasificēta I kategorijā. Kopš 2015. gada šis apgabals atkal ir klāts ar vīnogulājiem, kas ražo izcilas vīnogas vīndarībai.

8. Jaunas nogāzes pievienošana (Etyek)

a) Produkta specifikācijas punkts, uz kuru attiecas grozījums: — IV. Noteiktais apgabals

b) Vienotā dokumenta punkts, uz kuru attiecas grozījums: — Noteiktais ģeogrāfiskais apgabals

c) Pamatojums

Ievērojama personība Etyek-Buda vīnkopības reģionā līdz pat savai nāvei 2004. gadā bija Tibor Báthori. Viņš daudz darīja vīnkopības reģiona un tā vīnu labā, jo īpaši saistībā ar “Etyek Chardonnay” atpazīstamības veicināšanu. 1992. gadā viņš tika izraudzīts par gada vīnkopi. Etyek par godu Tibor Báthori ir atklāta piemiņas plāksne, un viņa vārds piešķirts nogāzei Báthori-dűlő, kas atrodas tajā Öreg-hegy daļā, kurā atradās viņa pagrabs.

9. Uz vīniem, kas apzīmēti ar ACVN “Etyek-Buda”, nav obligāti jānorāda vīnogu novākšanas gads

a) Produkta specifikācijas punkts, uz kuru attiecas grozījums: — IV. Noteiktais apgabals

b) Vienotā dokumenta punkts, uz kuru attiecas grozījums: — Noteiktais ģeogrāfiskais apgabals

c) Pamatojums

Vīnogu novākšanas gada ietekmes kompensēšana. Sajaucot vīnus un nenorādot vīnogu novākšanas gadu, ir daudz vieglāk nodrošināt nemainīgu kvalitāti. Vīnogu novākšanas gada norādīšana nemaina ražošanas apgabala īpašību ietekmi uz produktu, tāpēc šis grozījums būtiski nemainītu ar ACVN “Etyek-Buda” apzīmēto vīnu raksturu.

10. Norādes “Velencei-tavi” [Velence ezers] izmantošana vīniem, kas ražoti Velence rajonā

a) Produkta specifikācijas punkts, uz kuru attiecas grozījums: — IV. Noteiktais apgabals

b) Vienotā dokumenta punkts, uz kuru attiecas grozījums: — Noteiktais ģeogrāfiskais apgabals

c) Pamatojums

Tā vietā, lai apzīmētu jaunu produktu, līdz šim lietoto norādi “Velencei” [Velence] aizstāj ar norādi “Velencei-tavi” [Velence ezers]. Jaunā norāde var parādīties uz vīna produktiem, kas atbilst produkta specifikācijas noteikumiem un ir izgatavoti no vīnogām, kuras iegūtas jebkurā Velence ezera vīndaru kopienas pašvaldību teritorijā.

VIENOTAIS DOKUMENTS

1. Nosaukums vai nosaukumi

Etyek-Buda

Etyek-Budai

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

4. Dzirkstošais vīns

5. Kvalitatīvs dzirkstošais vīns

4. Vīna vai vīnu apraksts

1. Vīns — baltvīns

ĪSS APRAKSTS

Baltvīnu krāsa ir no zaļgani dzeltenas līdz zeltaini dzeltenai. Šie ir smalki vīni ar augstu aromāta intensitāti un balto ziedu (plūškoka, liepu, akācijas ziedu) un augļu (persiku ar baltu mīkstumu) niansēm. Garšas ziņā to svaigo augļainumu papildina izteikts, tomēr nobriedis un elegants skābums.

* Maksimālais kopējais spirta saturs un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): 9 Minimālais kopējais skābums: 4,6 g/l (izteikts vīnskābē) Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā):

2. Vīns — svaigs vīns

ĪSS APRAKSTS

Šo baltvīnu krāsa ir no zaļgani dzeltenas līdz salmu dzeltenai, un tiem piemīt aromāti, ko raksturo svaigums un augļains vieglums. Tie izgatavoti, sajaucot vairākas vīnogu šķirnes, un tiem ir svaigs, izteikts, tomēr nobriedis skābums, ko papildina augļainums.

* Maksimālais kopējais spirta saturs un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): 9 Minimālais kopējais skābums: 4,6 g/l (izteikts vīnskābē) Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā):

3. Vīns — sārtvīns

ĪSS APRAKSTS

Sārtvīnu krāsa ir no laškrāsas līdz spilgti sarkanai. To intensīvajiem, sarežģītajiem aromātiem raksturīga augļiem ar sarkanu mīkstumu (kazenēm, avenēm) piemītoša smarža. Garšas ziņā tie ir augļaini un svaigi nobriedušā skābuma dēļ, ko papildina eleganti tanīni.

* Maksimālais kopējais spirta saturs un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): 9 Minimālais kopējais skābums: 4,6 g/l (izteikts vīnskābē) Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā):

4. Vīns — sarkanvīns

ĪSS APRAKSTS

Sarkanvīnu krāsa ir no tumši sarkanas līdz rubīnsarkanai. Šie ir augļaini vīni, kam piemīt augļu ar sarkanu mīkstumu (kazeņu, skābo ķiršu, aveņu) smarža. Vidējais tanīnu un spirta saturs sarkanvīniem piešķir vieglu garšu. To skābums harmoniski sader ar augļaino garšu (kazeņu, aveņu, upeņu, sarkano jāņogu, skābo ķiršu).

* Maksimālais kopējais spirta saturs un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): 9 Minimālais kopējais skābums: 4,6 g/l (izteikts vīnskābē) Maksimālais gaistošais skābums (miliekvivalentos litrā): 20 Maksimālais kopējais sēra dioksīda saturs (miligramos litrā):

5. Dzirkstošais vīns — baltvīns

ĪSS APRAKSTS

Šiem gaiši zaļajiem vīniem piemīt kristālam raksturīga dzirkstīšana un smarža, kas vienmēr ir svaiga un nedaudz aromātiska šķirņu daudzveidības dēļ. Garšā dominē nobrieduša skābuma struktūra, skābums ir svaigs un spirdzinošs, tomēr gaisīgs, un to papildina tēraudaina tekstūra. Etyek-Buda dzirkstošajiem baltvīniem šķirņu daudzveidības dēļ piemīt unikāla aromātu un garšu sarežģītība, kā arī dzīvīgs skābums, kuru vienmēr papildina augļu garša.

* Maksimālais kopējais spirta saturs un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): 9,5 Minimālais kopējais skābums: 5 g/l (izteikts vīnskābē) Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā):

6. Dzirkstošais vīns — sārtvīns

ĪSS APRAKSTS

Vīniem ir nedaudz krāsu toņu, taču tie vienmēr būs spilgtā laškrāsā un sīpolmizas krāsā ar mirdzošu, violetu nokrāsu. Etyek-Buda dzirkstošo vīnu aromātam raksturīgs intensīvs sarkano augļu (ķiršu, skābo ķiršu) augļainums, kas atstāj pēcgaršu. Ļoti skābajai Etyek-Buda dzirkstošo sārtvīnu garšai raksturīgs nobriedis skābums bez rūgtenuma vai sūruma pazīmēm.

* Maksimālais kopējais spirta saturs un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): 9,5 Minimālais kopējais skābums: 5 g/l (izteikts vīnskābē) Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā):

7. Kvalitatīvs dzirkstošais vīns — baltvīns

ĪSS APRAKSTS

Kvalitatīvi dzirkstošie baltvīni ir gaiši zaļā krāsā ar zeltaini dzeltenu nokrāsu. Tajos dominē augļu ar baltu mīkstumu (persiku, nektarīnu, ābolu, bumbieru, ličiju) aromāts, ko papildina grauzdējuma un biskvīta nianses, kuras rodas ilgstošas nogatavināšanas rezultātā. Neraugoties uz augsto skābuma līmeni, Etyek-Buda kvalitatīvu dzirkstošo baltvīnu skābums nav ass un labi iederas kvalitatīva dzirkstošā vīna tekstūrā. Etyek-Buda kvalitatīvi dzirkstošie baltvīni saglabā ne tikai krēmīgo garšu, kas veidojas nogatavināšanas laikā, bet arī tiem raksturīgo augļu ar baltu mīkstumu garšu.

* Maksimālais kopējais spirta saturs un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): 10 Minimālais kopējais skābums: 4,6 g/l (izteikts vīnskābē) Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā):

8. Kvalitatīvs dzirkstošais vīns — sārtvīns

ĪSS APRAKSTS

Šie vīni ir laškrāsā, ar rozā un violetām nokrāsām. To vidēji intensīvo augļu ar sarkanu mīkstumu (ķiršu, skābo ķiršu, melleņu, kazeņu) aromātu papildina grauzdētu lazdu riekstu nianses, kas veidojas nogatavināšanas laikā. Papildus skābumam, kas veido šo vīnu raksturu, dominē arī sarkano augļu garšas.

* Maksimālais kopējais spirta saturs un maksimālais kopējais sēra dioksīda saturs atbilst robežvērtībām, kas noteiktas ES tiesību aktos.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): 9,5 Minimālais kopējais skābums: 4,6 g/l (izteikts vīnskābē) Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā):

5. Vīndarības metodes

5.1. Īpašās vīndarības metodes

Ierobežojums attiecībā uz konkrētiem vīniem

Attiecīgais ierobežojums vīnu ražošanā

Aizliegts bagātināt vai saldināt baltvīnus, sārtvīnus vai sarkanvīnus, uz kuriem ir norāde “késői szüretelésű bor” [vēlīnās ražas vīns], “jégbor” [ledus vīns], “válogatott szüretelésű bor” [izraudzītas ražas vīns], “töppedt szőlőből készült bor” [no izžuvušām vīnogām izgatavots vīns] vai nogāzes nosaukums.

Svaigo vīnu gadījumā maisījumā jābūt vismaz divām un ne vairāk kā četrām šķirnēm.

Vīnkopības noteikumi

Audzēšanas prakse

Audzēšanas metode

Attiecībā uz vīndārziem, kas stādīti līdz 2010. gada 1. augustam, tiks pieņemts vīndārzs, kurā izmanto jebkuru iepriekš atļauto audzēšanas metodi, ja vien vīndārzā turpinās ražošana.

Vīndārzos, kas stādīti pēc 2010. gada 1. augusta: lietussarga forma, Moser metode, Sylvoz metode, zemā, vidēji augstā un zaru kordona sistēma, Guyot metode, vienkāršā špalera, galotnes un kausa sistēma.

Izstādīšanas biezība: attiecībā uz vīndārziem, kas stādīti līdz 2010. gada 1. augustam, tiks pieņemts vīndārzs ar jebkādu iepriekš atļautu izstādīšanas biezību, ja vien vīndārzs turpina dot ražu. Vīndārzos, kas stādīti pēc 2010. gada 1. augusta: vismaz 3 300 vīnogulāju hektārā.

Ražas novākšanas metode: novākšana ar rokām un mehāniska novākšana, izņemot vīnus ar norādi “válogatott szüretelésű bor” [izraudzītas ražas vīns], “jégbor” [ledus vīns] vai “töppedt szőlőből készült bor” [no izžuvušām vīnogām izgatavots vīns] vai kvalitatīvus dzirkstošos vīnus ar norādi “crémant”, kuriem vīnogas var novākt tikai ar rokām.

Ražas novākšanas datuma noteikšana: datumu, kurā sākas ražas novākšana, katru gadu nosaka Etyek-Buda vīnkopības reģiona Vīndaru kopienu padome. Vīndaru kopienu padome publicē lēmumu saskaņā ar tās statūtiem.

Minimālais cukuru saturs vīnogās (izteikts kā dabīgais spirta saturs un misas stiprums saskaņā ar Ungārijā pieņemto sistēmu (Magyar mustfok — MM)

Audzēšanas prakse

Minimālais dabīgais cukuru saturs vīnogās (g/l):

— vīniem ar norādītu nogāzes nosaukumu: 193,6,

— svaigo vīnu veida vīniem: 168,1,

— visos citos gadījumos: 151,5. Minimālais potenciālais spirta saturs vīnogās (tilp. %) 20 °C temperatūrā:

— vīniem ar norādītu nogāzes nosaukumu: 11,5,

— svaigo vīnu veida vīniem: 10,0,

— visos citos gadījumos: 9,0.

5.2. Maksimālais ražas iznākums

Vīns, dzirkstošais vīns, kvalitatīvs dzirkstošais vīns — ražas novākšana ar rokām un mehāniska novākšana

100 hl no hektāra

Vīni ar norādītu nogāzes nosaukumu — ražas novākšana ar rokām un mehāniska novākšana

80 hl no hektāra

Vīns, dzirkstošais vīns, kvalitatīvs dzirkstošais vīns — ražas novākšana ar rokām

13 600 kg vīnogu no hektāra

Vīns, dzirkstošais vīns, kvalitatīvs dzirkstošais vīns — mehāniska ražas novākšana

13 100 kg vīnogu no hektāra

Vīni ar norādītu nogāzes nosaukumu — ražas novākšana ar rokām

11 000 kg vīnogu no hektāra

Vīni ar norādītu nogāzes nosaukumu — mehāniska ražas novākšana

10 500 kg vīnogu no hektāra

6. Noteiktais ģeogrāfiskais apgabals

Noteiktā ģeogrāfiskā apgabala definīcija

Šādi apgabali:

— Budapešta (XII rajons, kadastra Nr. 9597/1, XXII rajons — Budafok);

— šādu pašvaldību teritorija Peštas (Pest) apgabalā: Biatorbágy, Budajenő, Budakeszi, Páty, Perbál, Pilisborosjenő, Üröm, Telki un Tök, kā arī

— šādu pašvaldību teritorija Fejēras (Fejér) apgabalā: Aba, Alcsútdoboz, Bicske, Csabdi, Etyek, Felcsút, Gárdony, Gyúró, Kajászó, Kápolnásnyék, Martonvásár, Nadap, Pákozd, Pázmánd, Seregélyes, Sukoró, Tabajd, Tordas, Vál un Velence,

kas saskaņā ar vīndārzu kadastru ir klasificēti I vai II kategorijā.

7. Galvenā vīnogu šķirne (šķirnes)

“Budai” — “Budai zöld”

“Budai” — “Zöld budai”

“Budai” — “Zöldfehér”

“Budai” — “Zöldszőlő”

“Cabernet franc” — “Cabernet”

“Cabernet franc” — “Carbonet”

“Cabernet franc” — “Carmenet”

“Cabernet franc” — “Gros cabernet”

“Cabernet franc” — “Gros vidur”

“Cabernet franc” — “Kaberne fran”

“Cabernet sauvignon”

“Chardonnay” — “Chardonnay blanc”

“Chardonnay” — “Kereklevelű”

“Chardonnay” — “Morillon blanc”

“Chardonnay” — “Ronci bilé”

“Chasselas” — “Chasselas blanc”

“Chasselas” — “Chasselas dorato”

“Chasselas” — “Chasselas doré”

“Chasselas” — “Chrupka belia”

“Chasselas” — “Fehér fábiánszőlő”

“Chasselas” — “Fehér gyöngyszőlő”

“Chasselas” — “Fendant blanc”

“Chasselas” — “Saszla belaja”

“Chasselas” — “Weisser gutedel”

“Cserszegi fűszeres”

“Csókaszőlő”

“Ezerfürtű”

“Ezerjó” — “Kolmreifler”

“Ezerjó” — “Korponai”

“Ezerjó” — “Szadocsina”

“Ezerjó” — “Tausendachtgute”

“Ezerjó” — “Tausendgute”

“Ezerjó” — “Trummertraube”

“Furmint” — “Furmint bianco”

“Furmint” — “Moslavac bijeli”

“Furmint” — “Mosler”

“Furmint” — “Posipel”

“Furmint” — “Som”

“Furmint” — “Szigeti”

“Furmint” — “Zapfner”

“Gohér” — “Guhér”

“Gohér” — “Lörteszőlő”

“Gohér” — “Sárga gohér”

“Gohér” — “Török gohér”

“Gohér” — “Zöld gohér”

“Hárslevelű” — “Feuilles de tilleul”

“Hárslevelű” — “Garszleveljü”

“Hárslevelű” — “Lindeblättrige”

“Hárslevelű” — “Lipovina”

“Irsai olivér” — “Irsai”

“Irsai olivér” — “Muskat olivér”

“Irsai olivér” — “Zolotis”

“Irsai olivér” — “Zolotisztüj rannüj”

“Juhfark” — “Fehérboros”

“Juhfark” — “Lämmerschwantz”

“Juhfark” — “Mohácsi”

“Juhfark” — “Tarpai”

“Kadarka” — “Csetereska”

“Kadarka” — “Fekete budai”

“Kadarka” — “Gamza”

“Kadarka” — “Jenei fekete”

“Kadarka” — “Kadar”

“Kadarka” — “Kadarka negra”

“Kadarka” — “Negru moale”

“Kadarka” — “Szkadarka”

“Kadarka” — “Törökszőlő”

“Karát”

“Királyleányka” — “Dánosi leányka”

“Királyleányka” — “Eerdei sárga”

“Királyleányka” — “Feteasca regale”

“Királyleányka” — “Galbena de ardeal”

“Királyleányka” — “Königliche mädchentraube”

“Királyleányka” — “Königstochter”

“Királyleányka” — “Little princess”

“Kék bakator”

“Kékfrankos” — “Blauer lemberger”

“Kékfrankos” — “Blauer limberger”

“Kékfrankos” — “Blaufränkisch”

“Kékfrankos” — “Limberger”

“Kékfrankos” — “Moravka”

“Kéknyelű” — “Blaustängler”

“Kékoportó” — “Blauer portugieser”

“Kékoportó” — “Modry portugal”

“Kékoportó” — “Portugais bleu”

“Kékoportó” — “Portugalske modré”

“Kékoportó” — “Portugizer”

“Merlot”

“Mátrai muskotály”

“Olasz rizling” — “Grasevina”

“Olasz rizling” — “Nemes rizling”

“Olasz rizling” — “Olaszrizling”

“Olasz rizling” — “Riesling italien”

“Olasz rizling” — “Risling vlassky”

“Olasz rizling” — “Taljanska grasevina”

“Olasz rizling” — “Welschrieslig”

“Ottonel muskotály” — “Miszket otonel”

“Ottonel muskotály” — “Muscat ottonel”

“Ottonel muskotály” — “Muskat ottonel”

“Pinot blanc” — “Fehér burgundi”

“Pinot blanc” — “Pinot beluj”

“Pinot blanc” — “Pinot bianco”

“Pinot blanc” — “Weissburgunder”

“Pinot noir” — “Blauer burgunder”

“Pinot noir” — “Kisburgundi kék”

“Pinot noir” — “Kék burgundi”

“Pinot noir” — “Kék rulandi”

“Pinot noir” — “Pignula”

“Pinot noir” — “Pino csernüj”

“Pinot noir” — “Pinot cernii”

“Pinot noir” — “Pinot nero”

“Pinot noir” — “Pinot tinto”

“Pinot noir” — “Rulandski modre”

“Pinot noir” — “Savagnin noir”

“Pinot noir” — “Spätburgunder”

“Pintes”

“Piros bakator” — “Bakar rózsa”

“Piros bakator” — “Bakator rouge”

“Piros bakator” — “Bakatortraube”

“Rajnai rizling” — “Johannisberger”

“Rajnai rizling” — “Rheinriesling”

“Rajnai rizling” — “Rhine riesling”

“Rajnai rizling” — “Riesling”

“Rajnai rizling” — “Riesling blanc”

“Rajnai rizling” — “Weisser riesling”

“Rizlingszilváni” — “Müller thurgau”

“Rizlingszilváni” — “Müller thurgau bijeli”

“Rizlingszilváni” — “Müller thurgau blanc”

“Rizlingszilváni” — “Rivaner”

“Rizlingszilváni” — “Rizvanac”

“Sauvignon” — “Sauvignon bianco”

“Sauvignon” — “Sauvignon bijeli”

“Sauvignon” — “Sauvignon blanc”

“Sauvignon” — “Sovinjon”

“Syrah” — “Blauer syrah”

“Syrah” — “Marsanne noir”

“Syrah” — “Serine noir”

“Syrah” — “Shiraz”

“Syrah” — “Sirac”

“Szürkebarát” — “Auvergans gris”

“Szürkebarát” — “Grauburgunder”

“Szürkebarát” — “Graumönch”

“Szürkebarát” — “Pinot grigio”

“Szürkebarát” — “Pinot gris”

“Szürkebarát” — “Ruländer”

“Sárfehér”

“Sárga muskotály” — “Moscato bianco”

“Sárga muskotály” — “Muscat blanc”

“Sárga muskotály” — “Muscat bélüj”

“Sárga muskotály” — “Muscat de frontignan”

“Sárga muskotály” — “Muscat de lunel”

“Sárga muskotály” — “Muscat lunel”

“Sárga muskotály” — “Muscat sylvaner”

“Sárga muskotály” — “Muscat zlty”

“Sárga muskotály” — “Muskat weisser”

“Sárga muskotály” — “Weiler”

“Sárga muskotály” — “Weisser”

“Tramini” — “Gewürtztraminer”

“Tramini” — “Roter traminer”

“Tramini” — “Savagnin rose”

“Tramini” — “Tramin cervené”

“Tramini” — “Traminer”

“Tramini” — “Traminer rosso”

“Viognier”

“Zefír”

“Zengő”

“Zenit”

“Zweigelt” — “Blauer zweigeltrebe”

“Zweigelt” — “Rotburger”

“Zweigelt” — “Zweigeltrebe”

“Zöld szilváni” — “Grüner sylvaner”

“Zöld szilváni” — “Silvanec zeleni”

“Zöld szilváni” — “Sylvánske zelené”

“Zöld veltelíni” — “Grüner muskateller”

“Zöld veltelíni” — “Grüner veltliner”

“Zöld veltelíni” — “Veltlinské zelené”

“Zöld veltelíni” — “Zöldveltelíni”

8. Saiknes vai saikņu apraksts

8.1. Vīns, dzirkstošais vīns, kvalitatīvs dzirkstošais vīns — dabas faktori

Etyek-Buda vīnu ražošanai noteiktais apgabals atrodas Vidusaizdonavas augstieņu ziemeļaustrumu daļā un plešas no Gerecse augstieņu dienvidu daļas līdz Velence un Buda pakalniem, kuru nogāzēs un līdzenumos tiek audzētas vīnogas. Ražošanas apgabals atrodas vīnkopības reģiona ziemeļu malā uz 47. platuma grāda.

Dominējošais augsnes tips Etyek-Buda ir brūnā meža augsne, kas bagāta ar kaļķakmeni un galvenokārt veidojusies uz kaļķakmens pamata.

Tā kā Etyek-Buda atrodas ziemeļu daļā un kalnainā apvidū, klimats tajā ir vēsāks nekā vidēji Ungārijā un gada vidējā temperatūra ir 9,5–10,5 °C. Gada vidējais nokrišņu daudzums ir 650 mm, no kuriem lielākā daļa ir veģetācijas periodā.

Kopējā Etyek-Buda klimata iezīme ir pastāvīgais vējš visā vīnkopības reģionā. Valdošie ir ziemeļrietumu vēji, kas vīnkopības reģionā vienmēr ienes vēsas gaisa masas.

8.2. Vīns — cilvēkfaktori (1)

Vīnkopība ir labi attīstīta Etyek-Buda kopš Ārpādu dinastijas laikiem, un tagadējo tradicionālo vīnkopības procesu attīstību lielā mērā ietekmēja vēsturiskie apvērsumi un dažādu lingvistisko minoritāšu apmešanās šajā reģionā. Katra etniskā grupa ienesa savu unikālo vīnkopības kultūru, bagātinot Etyek-Buda daudzveidību. Šo daudzveidību vislabāk simbolizē lielais skaits šeit audzēto šķirņu, kas gadsimtu gaitā reģionā ir aklimatizējušās. Liela skaita šķirņu izmantošana ir izskaidrojama ar to, ka vietējie ražotāji, kuri vēlas mazināt vīnogu novākšanas gada ietekmi, ir spējuši ražot tādas kvalitātes izejvielas, kas vajadzīga augstas kvalitātes vīnu ražošanai.

Svarīga nozīme šķirņu daudzveidības attīstībā bija pirmajiem ungāru kolonistiem, kas Etyek-Buda ieveda vīnogu šķirnes, kuras tūkstošiem gadu ir izvēlējušies vietējie ražotāji. Šajā reģionā līdz šai dienai tiek audzētas daudzas šo šķirņu pēcteces, jo īpaši šķirne “Juhfark”.

8.3. Vīns — cilvēkfaktori (2)

Pēc osmaņu okupācijas vācu valodā runājošie kolonisti reģionā ieviesa sarkanogu šķirni “Kékoportó” (vācu valodā — “Portugieser”) un tādējādi arī macerācijas procesu sarkanvīna ražošanā.

Pēc filokseras epidēmijas vietējie vīndari ieviesa rietumu šķirnes, kas labi pielāgojās vietējiem ekoloģiskajiem apstākļiem un izcēla Etyek-Buda ražošanas apgabala unikālās īpašības no šīm šķirnēm gatavotajos vīnos. 19. gadsimta beigās un 20. gadsimta sākumā tika ieviesta šķirne “Olaszrizling”, “Szürkebarát” un tagad dominējošā šķirne “Chardonnay”.

20. gadsimtā vietējie vīnkopji arvien vairāk sāka pievērsties tādām aromātiskām šķirnēm kā “Sauvignon” un “Ottonel muskotály”. No tām ražošanā tika ieviestas vairākas jaunās šķirnes, kas tika izraudzītas atbilstīgi vietējiem ekoloģiskajiem apstākļiem (piemēram, “Irsai Olivér”, “Zenit”).

Tā kā aromātiskās šķirnes ir ātri guvušas panākumus, vīnkopības reģionā par dominējošu kļuvusi anaerobā tehnoloģija.

8.4. Vīns — vīnu apraksts

Kopīga Etyek-Buda vīnu iezīme ir to aromātu un garšu bagātība. Gan to garšai, gan aromātam raksturīgs spēcīgs augļainums, kura sarežģītību papildina Etyek-Buda vīnu mineralitāte. Neraugoties uz augsto skābuma līmeni, skābums ir nobriedis un svaigs un piešķir Etyek-Buda vīniem tiem raksturīgo svaigumu.

8.5. Vīns — saikne starp ražošanas apgabalu, cilvēkfaktoriem un produktu (1)

Tā kā Etyek-Buda atrodas starp kalniem, tās vēso klimatu pastiprina ziemeļrietumu gaisa straumes, kas vīnkopības reģionā nodrošina pastāvīgu gaisa kustību. Spirgtie vēji ļauj vīnogu skābumam saglabāties pat vasaras karstumā. Gaisa nemitīgās kustības un gadsimtu gaitā veidojušos zemstumbra formas vīnogulāju audzēšanas metožu dēļ lapotnē viegli iekļūst vējš. Tas palīdz novērst sēnīšu infekciju attīstīšanos uz vīnogulājiem un nodrošina veselīgu un neskartu vīnogu novākšanu. Rudenim tipiskajā vēsajā rītausmā vīnogas atdziest, tādējādi tās var pārstrādāt zemākā temperatūrā.

Šie dabas faktori veicina Etyek-Buda vīnu augļainumu un svaigā skābuma struktūru, jo vīnogās, kas novāktas zemā temperatūrā, oksidēšanās procesi transportēšanas un pārstrādes laikā notiek lēnāk.

8.6. Vīns — saikne starp ražošanas apgabalu, cilvēkfaktoriem un produktu (2)

Dabas ietekmi pastiprina vīnkopības reģionā gadsimtiem ilgi īstenotā metode, kurā vīnogas pēc novākšanas tiek iespējami ātri pārstrādātas. Šī metode veido daļu no vietējo vīndaru pieredzes un zinātības, kas nodrošina Etyek-Buda vīnu kvalitāti.

Pateicoties brūnās meža augsnes spējai saglabāt ūdeni, vīnogulāji tiek pienācīgi apgādāti ar ūdeni pat vasaras karstumā. Nogāzēs un kalnu malās saules gaismas krišanas leņķis pret augsnes virsmu un vīnogulājiem ir lielāks. Šo divu dabas faktoru kombinācija nodrošina vīnogulāju nepārtrauktu un līdzsvarotu attīstību. Tipiski augstās lapotnes dēļ faktori, kas kavē fotosintēzi, ir retums, tāpēc vīnogas var novākt ātrāk un tām ir augsts cukuru saturs.

8.7. Dzirkstošais vīns un kvalitatīvs dzirkstošais vīns — cilvēkfaktori (1)

Dzirkstošo vīnu ražošanas attīstībai Etyek-Buda, kur vīnkopība ir labi nostiprinājusies kopš Ārpādu dinastijas laikiem, var izsekot līdz 19. gadsimta beigām. Dzirkstošo vīnu ražošanas vēsture Etyek-Buda ir cieši saistīta ar dzirkstošo vīnu ražotāja József Törley vārdu, kurš, izmantojot 19. gadsimta otrajā pusē iegādātos apgabalus, 1882. gadā Etyek-Buda izveidoja šampanieša tipa dzirkstošo vīnu ražotni. Viņš saprata, ka Etyek vīnogas ir izcils pamats dzirkstošajam vīnam un ka Budafok (Promontorium) pagrabi ir labi piemēroti dzirkstošā vīna ražošanai.

To var saistīt ar vīndarības uzplaukumu Etyek-Buda, jo līdz 20. gadsimta pirmās desmitgades sākumam no Etyek-Buda vīniem tika saražoti pat divi miljoni pudeļu dzirkstošā vīna.

Svarīga nozīme dzirkstošo vīnu ražošanas tradīciju attīstīšanā Etyek-Buda bija arī József Törley skolotājam dzirkstošo vīnu ražošanā Louis François, kurš Etyek-Buda izveidoja pats savu dzirkstošo vīnu ražotni.

Pēc Otrā pasaules kara Hungarovin vīna darītava Budafok kļuva par dzirkstošo vīnu ražošanas centru. Papildu stimuls dzirkstošā vīna ražošanai tika dots, līdzās tradicionālajai ražošanas metodei ražošanas procesā ieviešot dekantēšanu un tvertņu izmantošanu. Mūsdienās Hungarovin likumīgais pārņēmējs Törley Pezsgőpincészet, kuram pieder lielākais vīnkopības apgabals reģionā, turpina minētās dzirkstošo vīnu ražošanas tradīcijas, pielāgojot savus paņēmienus dzirkstošo vīnu ražošanas kvalitātes prasībām un izmantojot visas trīs ražošanas metodes.

8.8. Dzirkstošais vīns — cilvēkfaktori (2)

Dzirkstošā vīna ražošanas unikalitāti Etyek-Buda nosaka šķirņu salikums. Etyek-Buda dzirkstošo vīnu unikālā un būtiskā iezīme ir to plašās šķirņu variācijas. Pasaules galvenajiem dzirkstošo vīnu ražošanas reģioniem raksturīgs tas, ka tajos iesakņojušās tikai dažas vīnogu šķirnes, jo īpaši tās, kuras ir spējušas pielāgoties ļoti specifiskajiem klimatiskajiem apstākļiem. Ikviena no Etyek-Buda vīnkopības reģionā atļautajām baltogu šķirnēm ir labi piemērota dzirkstošā baltvīna ražošanai. Tomēr galvenās šķirnes ir “Chardonnay”, “Chasselas”, “Zöld veltelíni”, “Olaszrizling” un “Mézesfehér”, kas veido 60 % kopējā vīndārzu apgabala. Liela skaita šķirņu izmantošana ir izskaidrojama ar to, ka vietējie ražotāji, kuri vēlas mazināt vīnogu novākšanas gada ietekmi, ir vienmēr spējuši saražot tādas kvalitātes izejvielas, kas vajadzīga augstas kvalitātes bāzes vīnu ražošanai. Pēc baltogu šķirņu uzskaitīšanas nevajadzētu aizmirst par sarkanogu šķirņu nozīmi, tostarp “Pinot noir”, kas ir perfekta izejviela gan dzirkstošajiem baltvīniem, gan sārtvīniem.

8.9. Dzirkstošais vīns — vīnu apraksts

Kopīga Etyek-Buda dzirkstošo vīnu iezīme ir to aromātu un garšu bagātība, kā arī to svaigums. Gan garšai, gan aromātam raksturīgs spēcīgs augļainums un sarežģītība.

To skābums ir svaigs un spirdzinošs, tomēr gaisīgs, un to papildina tēraudaina tekstūra.

8.10. Dzirkstošais vīns — saikne starp ražošanas apgabalu, cilvēkfaktoriem un produktu (1)

Etyek-Buda dzirkstošo vīnu trīs ražošanas paņēmienos vienmēr ir izmantots plašs šķirņu klāsts, nodrošinot, ka no šīm vīnogu šķirnēm var izgatavot dažādu veidu dzirkstošos vīnus ar dažādu cukuru saturu.

Ar kaļķakmeni bagātās augsnes, kā arī klimats veicina bāzes vīnu augsto skābuma līmeni, kas ir optimāls dzirkstošo vīnu ražošanai. Gada nokrišņu daudzums ir pietiekams, lai nodrošinātu vīnogu nobriešanu pareizajā ātrumā, bet ne tik augsts, lai uz vīnogām izraisītu sēnīšu infekcijas.

Gandrīz pastāvīgie vēji, kas pūš pāri lēzenajām nogāzēm, palīdz nožūt pat mitrajām vīnogām un nodrošināt, ka jebkura smidzināšanas darbība ir rezultatīvāka. Rudenim tipiskajā vēsajā rītausmā vīnogas atdziest, tādējādi tās var pārstrādāt zemākā temperatūrā.

Šie dabas faktori veicina Etyek-Buda dzirkstošo vīnu augļainumu un svaigā skābuma struktūru, jo vīnogās, kas novāktas zemā temperatūrā, oksidēšanās procesi transportēšanas un pārstrādes laikā notiek lēnāk.

8.11. Dzirkstošais vīns — saikne starp ražošanas apgabalu, cilvēkfaktoriem un produktu (2)

Minētās ietekmes rezultātā veselīgas vīnogas var novākt pat pirms nelabvēlīgo rudens laikapstākļu iestāšanās. No šīm vīnogām ražotais vīns atbilst tāda bāzes vīna organoleptiskajām prasībām, ko izmanto dzirkstošā vīna ražošanai.

Šie vīni ir gaišā krāsā, vienmēr svaigi, smaržīgi un nedaudz aromātiski šķirņu daudzveidības dēļ. Kaļķakmens augsnes dēļ tiem ir augsts skābuma līmenis un zems pH; to skābums ir svaigs un spirdzinošs, un to papildina gaisīga, bet tēraudaina tekstūra. Dzirkstošajiem vīniem, kas ražoti no Etyek-Buda bāzes vīniem, šķirņu daudzveidības dēļ piemīt unikāla aromātu un garšu sarežģītība, kā arī dzīvīgs skābums, kuru vienmēr papildina augļu garša.

8.12. Kvalitatīvs dzirkstošais vīns — cilvēkfaktori (2)

Budafok pagrabu sistēma, kas izcirsta klintīs, ir labi piemērota ilgstošai nogatavināšanai, kas vajadzīga kvalitatīvu dzirkstošo vīnu ražošanai.

Kvalitatīva dzirkstošā vīna ražošanas unikalitāti Etyek-Buda nosaka šķirņu salikums. Etyek-Buda kvalitatīvu dzirkstošo vīnu unikālā un būtiskā iezīme ir to plašās šķirņu variācijas. Pasaules galvenajiem dzirkstošo vīnu ražošanas reģioniem raksturīgs tas, ka tajos iesakņojušās tikai dažas vīnogu šķirnes, jo īpaši tās, kuras ir spējušas pielāgoties ļoti specifiskajiem klimatiskajiem apstākļiem. Ikviena no Etyek-Buda vīnkopības reģionā atļautajām baltogu šķirnēm ir labi piemērota dzirkstošā baltvīna ražošanai. Tomēr galvenās šķirnes ir “Chardonnay”, “Chasselas”, “Zöld veltelíni”, “Olaszrizling” un “Mézesfehér”, kas veido 60 % kopējā vīndārzu apgabala. Liela skaita šķirņu izmantošana ir izskaidrojama ar to, ka vietējie ražotāji, kuri vēlas mazināt vīnogu novākšanas gada ietekmi, ir vienmēr spējuši saražot tādas kvalitātes izejvielas, kas vajadzīga augstas kvalitātes bāzes vīnu ražošanai. Pēc baltogu šķirņu uzskaitīšanas nevajadzētu aizmirst par sarkanogu šķirņu nozīmi, tostarp “Pinot noir”, kas ir perfekta izejviela gan dzirkstošajiem baltvīniem, gan sārtvīniem.

8.13. Kvalitatīvs dzirkstošais vīns — vīnu apraksts

Etyek-Buda kvalitatīvu dzirkstošo vīnu aromātiem raksturīga vidēja intensitāte, kuru papildina elegants augļainums, savukārt to garšai raksturīgs skābums, kas veido šo vīnu raksturu, kā arī noturīgums un nogatavināšanas potenciāls. To skābums ir svaigs un spirdzinošs, un to papildina gaisīga, bet tēraudaina tekstūra.

8.14. Kvalitatīvs dzirkstošais vīns — saikne starp ražošanas apgabalu, cilvēkfaktoriem un produktu (1)

Gadu desmitu laikā Etyek-Buda vīnkopības reģiona ražotāji ir sapratuši, ka, lai kvalitatīva dzirkstošā vīna nogatavināšana labi noritētu, ir vajadzīgas veselīgas, nebojātas vīnogas, kurām nav nekādu defektu un kurām piemīt starptautiski zināmu šķirņu īpašības. Etyek-Buda kvalitatīvu dzirkstošo baltvīnu kvalitāti lielā mērā ietekmē ne tikai ražošanas apgabala īpašības, bet arī nogatavināšanas periods.

Minēto starptautisko vīnogu šķirņu vidū ir jau sen ieviestā “Chardonnay” vai “Pinot noir”, taču Etyek-Buda vīnkopības reģionā tāpat ir sastopama gan “Olaszrizling”, gan starptautiski zināmā “Rajnai rizling” (“Rhine Riesling”) šķirne. Papildus iepriekš minētajiem sarežģītajiem vides faktoriem viena no Etyek-Buda vīnkopības reģiona kvalitatīvu dzirkstošo vīnu svarīgākajām iezīmēm ir tāda, ka tie sastāv no šķirnēm, no kurām var ražot vīnus ar augstu skābuma līmeni un kuras ir izcili piemērotas dzirkstošo vīnu ražošanai. Šīs šķirnes saglabā vīnogu raksturu arī tad, ja tās novāc agri, un tajās neparādās aromāti un garšas, kas raksturīgas zaļām, negatavām vīnogām. Tas ļauj ražot patērētājiem piemērotas kvalitātes un veida dzirkstošo vīnu, ko neietekmē novākšanas gada sliktie laikapstākļi.

8.15. Kvalitatīvs dzirkstošais vīns — saikne starp ražošanas apgabalu, cilvēkfaktoriem un produktu (2)

Etyek-Buda augsnes kaļķakmens slānis ir sajaukts ar dzeltenzemi un smilšmālu, tāpēc augstais skābuma līmenis nepadara šo skābumu asu un labi iederas dzirkstošā vīna tekstūrā.

Zemā temperatūra un mitrais gaiss nogatavināšanas pagrabos, kas izcirsti Etyek-Buda kaļķakmenī, ļauj ne tikai veidoties kvalitatīviem dzirkstošajiem vīniem raksturīgajam biskvīta aromātam un krēmīgajai garšai, bet arī nodrošina, ka Etyek-Buda kvalitatīvi dzirkstošie vīni saglabā savas šķirnes īpašības pat pēc nogatavināšanas. Tādējādi, kaut arī to garšā jūtamas nogatavināšanas pazīmes, tiem piemīt arī augļiem ar baltu mīkstumu raksturīgā garša.

Attiecībā uz Etyek-Buda kvalitatīviem dzirkstošajiem sārtvīniem — papildus jau minētajiem klimatiskajiem, augsnes un nokrišņu apstākļiem ir īpaši svarīgi, lai vīnogas, kuras izmanto kā izejvielu un kurās apvienots augsts skābuma līmenis un nobriedušu tanīnu saturs, varētu novākt ļoti agri.

9. Būtiski papildu nosacījumi (iepakojums, marķējums, citas prasības)

Noteikumi par norādēm

Tiesiskais regulējums:

valsts tiesību akti.

Papildu nosacījuma veids:

papildu noteikumi attiecībā uz marķējumu.

Nosacījuma apraksts:

a) atļauts izmantot jebkādus īpašības vārdu galotņu variantus, kas atvasināti no ungāru valodā izveidotās norādes “oltalom alatt álló eredetmegjelölés” [aizsargāts cilmes vietas nosaukums];

b) norādi “oltalom alatt álló eredetmegjelölés” [aizsargāts cilmes vietas nosaukums] var aizstāt ar norādi “védett eredetű bor” [vīns ar aizsargātu cilmes vietas nosaukumu];

c) var norādīt aizsargāto cilmes vietas nosaukumu “Etyek-Buda” un visus īpašības vārdu galotņu variantus, kas atvasināti no VIII nodaļas 2. punktā uzskaitīto mazāko ģeogrāfisko vienību nosaukumiem;

d) vārdu “rozé” var aizstāt ar vārdu “rosé”;

e) ar vārdu “küvé” vai “cuvée” var apzīmēt vīnu, kas iegūts, sajaucot vairākas vīnogu šķirnes, un uz tā etiķetes dilstošā secībā atbilstīgi izmantotajam daudzumam var norādīt cuvée sastāvā izmantoto vīnogu šķirņu nosaukumus, ja vien katras šķirnes daudzums veido vismaz 5 % maisījuma;

f) tradicionālo norādi “siller” var aizstāt ar norādi “kástélyos”;

g) norādi “Etyek-Budai borvidék” [Etyek-Buda vīnkopības reģions] atļauts lietot uz visiem Etyek-Buda vīna produktiem.

Tradicionālas norādes, kuras atļauts lietot, citas ierobežotas norādes, norādes par ražošanas metodi un citas reglamentētas norādes

Tiesiskais regulējums:

valsts tiesību akti.

Papildu nosacījuma veids:

papildu noteikumi attiecībā uz marķējumu.

Nosacījuma apraksts:

VĪNS:

— “barrique”, “barrique-ban erjesztett” [fermentēts kublā] vai “hordóban erjesztett” [fermentēts mucā], “barrique-ban érlelt” [nogatavināts kublā] vai “hordóban érlelt” [nogatavināts mucā]: baltvīns, sarkanvīns;

— “Első szüret” [pirmā raža] vai “virgin vintage”: baltvīns, sārtvīns, sarkanvīns;

— “Újbor” [jauns vīns] vai “primőr” [“primeur”]: baltvīns, sārtvīns, sarkanvīns;

— “Szűretlen” [nefiltrēts]: baltvīns, sārtvīns, sarkanvīns;

— “Töppedt szőlőből készült bor” [no izžuvušām vīnogām izgatavots vīns]: baltvīns, sarkanvīns;

— “Muzeális bor” [vēsturisks vīns]: baltvīns, sarkanvīns;

— “Késői szüretelésű bor” [vēlīnās ražas vīns]: baltvīns, sarkanvīns;

— “Válogatott szüretelésű bor” [izraudzītas ražas vīns]: baltvīns, sarkanvīns;

— “Siller”: sarkanvīns;

— “Jégbor” [ledus vīns]: baltvīns, sarkanvīns;

— “Muskotály” [muskatvīns]: baltvīns;

— “Cuvée” vai “küvé”: baltvīns, sārtvīns, sarkanvīns;

— rajona, pašvaldības teritorijas un nogāzes nosaukuma norāde: baltvīns, sārtvīns, sarkanvīns, svaigais vīns;

DZIRKSTOŠAIS VĪNS:

— “Muskotály” [muskatvīns]: baltvīns;

— “Palackban erjesztett” [fermentēts pudelē]: baltvīns, sārtvīns;

— “Termelői pezsgő” [audzētāja dzirkstošais vīns]: baltvīns, sārtvīns;

— “Küvé” vai “cuvée”: baltvīns, sārtvīns;

KVALITATĪVS DZIRKSTOŠAIS VĪNS:

— “blanc de blanc”: baltvīns;

— “blanc de noir”: baltvīns;

— “Nyerspezsgő” [dzirkstošais vīns, bruts]: baltvīns, sārtvīns;

— “Muskotály” [muskatvīns]: baltvīns;

— “crémant”: baltvīns, sārtvīns;

— “Palackban erjesztett” [fermentēts pudelē]: baltvīns, sārtvīns;

— “Termelői pezsgő” [audzētāja dzirkstošais vīns]: baltvīns, sārtvīns;

— “hagyományos módszerrel palackban erjesztett” [fermentēts pudelē, izmantojot tradicionālo metodi], “hagyományos módszer” (“méthode traditionnelle”) [tradicionāla metode], “klasszikus módszer” (“méthode classique”) [klasiska metode], “klasszikus hagyományos módszer” [klasiska tradicionāla metode]: baltvīns, sārtvīns;

— “Küvé” vai “cuvée”: baltvīns, sārtvīns.

Ģeogrāfiskās vienības, kas ir mazākas par noteikto ražošanas apgabalu un ko var norādīt līdzās cilmes vietas nosaukumam “Etyek-Buda”

Tiesiskais regulējums:

valsts tiesību akti.

Papildu nosacījuma veids:

papildu noteikumi attiecībā uz marķējumu.

Nosacījuma apraksts:

rajoni:

— “Buda” rajons:

— pašvaldību Budajenő, Budakeszi, Páty, Perbál, Pilisborosjenő, Üröm, Telki un Tök teritorija Peštas apgabalā;

— pašvaldību Bicske un Csabdi teritorija Fejēras apgabalā;

— “Etyek” rajons:

— Budapešta (XXII rajons — Budafok);

— pašvaldību Alcsútdoboz, Etyek, Felcsút, Gyúró, Kajászó, Martonvásár, Tabajd, Tordas un Vál teritorija Fejēras apgabalā;

— “Velence” vai “Velence ezera” rajons:

— pašvaldību Aba, Gárdony, Kápolnásnyék, Nadap, Pákozd, Pázmánd, Seregélyes, Sukoró un Velence teritorija Fejēras apgabalā;

pašvaldību teritorija:

— Budapešta (XXII rajons — Budafok);

— pašvaldības Peštas apgabalā: Biatorbágy, Budajenő, Budakeszi, Perbál, Pilisborosjenő, Telki, Tök, Üröm;

— pašvaldības Fejēras apgabalā: Aba, Alcsútdoboz, Bicske, Csabdi, Felcsút, Gárdony, Gyúró, Kajászó, Kápolnásnyék, Martonvásár, Nadap, Pákozd, Pázmánd, Seregélyes, Sukoró, Tabajd, Tordas, Vál;

nogāzes:

— Alcsútdoboz: Göböljárás, Kis-Látó-hegy, Nagy-Látó hegy;

— Biatorbágy: Nyakas-kő, Öreg-hegy, Ürge-hegy;

— Bicske: Galagonyás, Málé-hegy, Táborállás;

— Budajenő: Körte-völgy, Öreg templom-völgy;

— Budakeszi: Ochsenzungen;

— Etyek: Anna-hegy, Árok-dűlő, Báthori-dűlő, Diófa-árok, Herceg-földek, István-hegy, Káptalan-földek, Kőkaloda-dűlő, Köpeny-dűlő, Orbán, Öreg-hegy, Páskom, Pince-dűlő, Sánc, Sándor-dűlő, Sóskúti úti dűlő, Szári-dűlő, Szép-völgy, Tóra dűlő, Új-hegy, Úri-dűlő, Váli úti dűlő, Vérti-határ-dűlő, Vérti úti dűlő, Vérti-szőlők, Zámori úti dűlő, Zsámbéki úti dűlő;

— Gárdony: Agárdi, Bika-völgy, Csirib aldűlő;

— Kajászó: Paskum, Üreg-telek;

— Kápolnásnyék: Csekés;

— Nadap: Csúcsos-hegy;

— Páty: Hegyi-dűlő, Lövöldöző, Mézes-hegy, Nagy-hegy, Zsámbéki úti dűlő;

— Pázmánd: Bágyom, Gyula tanya, János tanya, Zsidókő-hegy;

— Seregélyes: Elzamajori-szőlő;

— Sukoró: Tádé;

— Tabajd: Badacsony, Becse, Felső-hegy, Mandula, Öreg-hegy;

— Telki: Öreg-hegy;

— Tök: Elletések, Felső-somos, Hosszú-dűlő, Körtvélyes, Páskom, Somos, Szajkós-kertek, Temetői-dűlő, Völgyút-dűlő;

— Vál: Baranya-hegy, Cukor-hegy, Epres-dűlő, Hosszú-dűlő, Öreg-hegy, Szabad-hegy, Új-hegy.

Noteikumi attiecībā uz pildīšanu pudelēs

Tiesiskais regulējums:

valsts tiesību akti.

Papildu nosacījuma veids:

noteiktajā ģeogrāfiskajā apgabalā veikta iepakošana.

Nosacījuma apraksts:

Etyek-Buda svaigos vīnus, Etyek-Buda vīnus ar norādītu nogāzes nosaukumu un vīnus ar norādi “válogatott szüretelésű bor” [izraudzītas ražas vīns], “jégbor” [ledus vīns], “késői szüretelésű bor” [vēlīnas ražas vīns] vai “töppedt szőlőből készült bor” [no izžuvušām vīnogām izgatavots vīns] var laist tirgū tikai stikla pudelēs. Šis noteikums neattiecas uz vīniem, ko ražotājs izgatavojis ražošanas apgabalā savā pagrabā patēriņam uz vietas.

Ražošana ārpus noteiktā ražošanas apgabala

Tiesiskais regulējums:

valsts tiesību akti.

Papildu nosacījuma veids:

atkāpe attiecībā uz ražošanu noteiktajā ģeogrāfiskajā apgabalā.

Nosacījuma apraksts:

papildus IV nodaļā uzskaitīto pašvaldību teritorijām vēsturisku iemeslu dēļ Etyek-Buda vīna produktu ražošana ir iespējama arī šādos blakus esošajos administratīvajos apgabalos:

— visi Budapeštas rajoni;

— Fejēras apgabals: Adony, Baracska, Besnyő, Ercsi, Iváncsa, Kulcs, Mány, Óbarok, Pusztaszabolcs, Rácalmás, Ráckeresztúr, Szár, Székesfehérvár, Újbarok, Vereb;

— Peštas apgabals: Budakalász, Budaörs, Diósd, Érd, Sóskút, Tárnok, Tinnye, Zsámbék;

— Tolnas apgabals: Zomba-Szentgál.

Saite ar produkta specifikāciju

https://boraszat.kormany.hu/admin/download/9/1f/b2000/Etyek-Buda%20OEM_termekleiras_standard.pdf

(1) OV L 9, 11.1.2019., 2. lpp.